ກົດ​ລະ​ບຽບ​ໃໝ່ ຈະອຳ​ນວຍ​ການ​ຕໍ່​ອາ​ຍຸໃບ​ອະ​ນຸ​ຍາດ​ເຮັດ​ວຽກ​ຢ່າງ​ອັດ​ຕະ​ໂນ​ມັດ ສຳ​ລັບ​ຄົນ​ທີ່ບໍ່​ແມ່ນ​ສັນ​ຊາດ ສະ​ຫະ​ລັດ
ອົງ​ການ USCIS ແມ່ນ​ອົງ​ການ​ທີ່​ຮັບ​ຜິດ​ຊອບ ກ່ຽວ​ກັບ ເອ​ກະ​ສານ​ຄົນ​ເຂົ້າ​ເມືອງ​ຂອງ​ປະ​ເທດ.
ອົງການສັນຊາດ ແລະ ບໍລິການຄົນເຂົ້າເມືອງ ສະຫະລັດ ຫຼື USCIS ໄດ້ປະກາດໃນວັນອັງຄານວານນີ້ວ່າເຂົາເຈົ້າຈະຕໍ່ເວລາອີກ 360 ວັນຢ່າງອັດຕະໂນມັດສຳລັບໃບອະນຸຍາດເຮັດວຽກ ຂອງຄົນເຂົ້າເມືອງ ຜູ້ທີ່ໄດ້ຂໍຕໍ່ໃບອະນຸຍາດເຮັດວຽກຂອງເຂົາເຈົ້າ ທ່າມກາງການຄ້າງຄ້ າໃນເວລາການດຳເນີນການ ແຈ້ງການໃໝ່ດັ່ງກ່າວຈະຂະຫຍາຍການຕໍ່ເວລາ 180 ວັນທີ່ອົງການ USCIS ໄດ້ປະກາດ ໃນເດືອນພະຈິກທີ່ຜ່ານມາ ເຂົາເຈົ້າຄາດວ່າ ຈະປ້ອງກັນຄົນເຂົ້າເມືອງປະມານ 260,000 ຄົນຈາກການສູນເສຍໃບອະນຸຍາດເຮັດວຽກຂອງເຂົາເຈົ້າໃນ 18 ເດືອນຂ້າງໜ້າ ເຂົາເຈົ້າຍັງຈະໃຫ້ອົງການດັ່ງກ່າວມີເວລາເພີ່ມເຕີມເພື່ອສຳລະສະສາງຜູ້ສະໝັກທີ່ລໍຖ້າໃນແຖວ, ອີງຕາມການກ່າວໃນຖະແຫຼງການຂອງອົງການນັ້ນ ຜູ້ອຳນວຍການຂອງ USCIS ທ່ານ ເອີ ເອມ ຈາດດູ (Ur M Jaddou) ໄດ້ກ່າວໃນຖະແຫຼງການສະບັບນຶ່ງວ່າ “ກົດລະບຽບຊົ່ວຄາວນີ້ຈະເຮັດໃຫ້ຄົນທີ່ບໍ່ແມ່ນສັນຊາດສະຫະລັດທີ່ວ່ານັ້ນ ມີຄວາມສາມາດສຳລັບການຕໍ່ເວລາອັດຕະໂນມັດ ເປັນໂອກາດທີ່ຈະຮັກສາວຽກງານໄວ້ຄືເກົ່າ ແລະ ສະໜອງການສະໜັບສະໜູນທີ່ສຳຄັນສຳລັບຄອບຄົວຂອງເຂົາເຈົ້າ ໃນຂະນະທີ່ຫຼີກລ້ຽງຄວາມຫຍຸ້ງຍາກສຳລັບຜູ້ຈ້າງງານ ສະຫະລັດ ” ການຕໍ່ເວລາດັ່ງກ່າວ, ເຊິ່ງຈະມີຜົນບັງຄັບໃຊ້ໃນວັນພຸດມື້ນີ້, ມີເຈຕະນາທີ່ຈະເຮັດໃຫ້ການປະຕິບັດງານມີຄວາມໝັ້ນຄົງສຳລັບຜູ້ຈ້າງງານ ສະຫະລັດ ແລະ ຊ່ວຍເຫຼືອປະຊາຊົນທີ່ລໍຖ້າການອະນຸຍາດເຮັດວຽກ ຜູ້ທີ່ມີວຽກ ແລະ ກຳລັງເຮັດວຽກໃນ ສະຫະລັດ ອົງການ USCIS ແມ່ນອົງການທີ່ຮັບຜິດຊອບ ກ່ຽວກັບ ເອກະສານຄົນເຂົ້າເມືອງຂອງປະເທດ ໃນສອງສາມປີທີ່ຜ່ານມາ, ເຂົາເຈົ້າໄດ້ປະສົບຄວາມຫຍຸ້ງຍາກກັບການຄ້າງຄາຕ່າງໆ, ເຊິ່ງແມ່ນບັນຫາທີ່ຖືກເຮັດໃຫ້ຮ້າຍແຮງຂຶ້ນໂດຍໂຣກລະບາດ ໂຄວິດ-19 ແລະ ການຂາດແຄນງົບປະມານ ໃນເດືອນເມສາຜ່ານມານີ້ ທ່ານຈາດດູ ກ່າວຕໍ່ເຈົ້າໜ້າທີ່ລັດຖະບານສະຫະລັດ ລະຫວ່າງການຮັບຟັງຄຳໃຫ້ການວ່າ ອົງການ USCIS ມີພວກເຂົ້າເມືອງທີ່ພວມລໍຖ້າຢູ່ 8 ລ້ານ 5 ແສນກໍລະນີ ຮວມທັງພວກທີ່ຂໍບັດຂຽວ ແລະໂອນສັນ ຊາດເປັນສະຫະລັດ